Turi

Turi () atau geti (; nama botani: Sesbania grandiflora sin. Aeschynomene grandiflora) ialah spesies tumbuhan kecil berasal dari Asia Tenggara Maritim dan Australia Utara. Ia tumbuh di kawasan tanah baik dan beriklim panas dan lembap.

Pucuk tumbuhan ini dimakan sebagai sayur ulam tradisional.

Botani 
Pokok turi jenis berkayu lembut yang cepat tumbuh mencapai ketinggian sehingga antara 3-8 meter. Akarnya berbintil-bintil dan berguna untuk menyuburkan tanah. Batangnya berlendir dan berair kelihatan berwarna merah, dan rasanya pahit.

Daun-daunnya berukuran 15-30 sm panjang dengan 10–20 pasang anak daun setangkai tambah sehelai anak daun ganjil. Anak daunnya bentuknya jorong memanjang, rata, dan menyirip genap. Panjang tangkai daun 20–30 cm. Tangkainya pendek, dan setiap tangkai berisi 20-40 pasang anak daun. 

Bunga turi lonjong  panjang dengan dua hingga empat tandan, warna bunganya ada yang merah dan ada juga yang putih. Salut bunga berbentuk loceng dan berbibir dua yang cetek. Keseluruhan kuntum berbentuk seperti kupu-kupu apabila kembang buka. Lenggainya kecil dan lurus dengan panjang , ia sewaktu muda berwarna hijau, tetapi mematang tua berwarna kuning keputih-putihan. Setiap lenggai mengandungi kira-kira 30 biji benih, biji ini  sebutir berbentuk bulat panjang, dan berwarna perang muda.

Kegunaan 
Pucuk atau daun muda geti kadang-kadang dijual di pasar malam atau di pekan sehari. Masyarakat desa gemar memakan sayur ini dan biasanya dimasak lemak atau masak manis. Masyarakat desa juga menganggap pucuk geti sebagai julap. Jus dan bunganya dikatakan boleh mengurangkan inflamasi dan gatal hidung serta mengubati batuk. Air rebusan akar pula dikatakan dapat mengurangkan batuk dan mengeluarkan kahak.

Pucuk turi mengandungi khasiat yang tinggi, terutama vitamin C. Dalam tiap-tiap 100 gram bahagian yang boleh dimakan mengandungi: air 77.2 g, protein 8.4 g, lemak 1.1 g, karbohidrat 9.7 g, serat 1.8 g, kalsium 181 miligram (mg), fosforus 29 mg, besi 0.3 mg, natrium 23 mg, kalium 356 mg, karotena 5022 ug vitamin A 837 ug, vitamin B1 0.06 mg, B2 0.71, niasin 2.4 mg, vitamin C 114 mg.

Galeri

Rujukan 

Sumber utama

Pautan luar
 Profil spesies di Sistem Maklumat Biokepelbagaian Malaysia
 Profil spesies di Flora and Fauna Web Lembaga Taman Negara Singapura
Fabaceae
Sayur